سید ظفر احسن بہرائچی

سید ظفر احسن نقشبندی ندوی (پیدائش: 20 نومبر 1959ء) خانقاہ نعیمیہ بہرائچ کے موجودہ سجادہ نشین، ایک بھارتی عالم دین، مصنف اور روحانی رہنما ہیں۔

 ابتدائی و تعلیمی زندگی 
سید ظفر احسن بہرائچی کی ولادت 20 نومبر 1959ء کو بہرائچ میں ہوئی۔ انھوں نے ابتدائی تعلیم اپنے والد سید شاہ اعزاز الحسن سے حاصل کی، جنھوں نے آپ کو قرآن مجید، عربی، فارسی اور اردو کی تعلیم دی۔ بعد میں آپ نے آزاد انٹر کالج بہرائچ سے انٹر اور کسان ڈگری کالج سے ایم اے (اردو) کیا۔ انھوں نے دار العلوم ندوۃ العلماء سے عالمیت کی سند حاصل کی اور بعد میں جامعہ ملیہ اسلامیہ دہلی میں ایم فل کے لیے داخلہ لیا۔

 عملی زندگی 
انھوں نے 17 سال کی عمر میں خانقاہ کی مسجد مولسری میں امامت کا آغاز کیا۔ انھوں نے شاہ ابو الحسن زید فاروقی اور اپنے والد سے بیعت اور خلافت حاصل کی۔ والد کی وفات کے بعد 2007ء میں وہ خانقاہ کے سجادہ نشین مقرر ہوئے۔ وہ خانقاہ نعیمیہ کی روحانی اور تعلیمی سرگرمیوں کی قیادت کر رہے ہیں۔

 تصانیف 
سید ظفر احسن بہرائچی کی اب تک دو کتابیں شائع ہو چکی ہیں:
 سلطان الشہداء حضرت سید سالار مسعود غازی (2011ء)
 آثار مرزا مظہر جان جاناں شہید (2015ء) 
دونوں کتابیں قابل ذکر ہیں۔
 حوالہ جات 

 بیرونی روابط 
 سید ظفر احسن بہرائچی کی کتابیں
 سلاسلِ نقشبندیہ مظہریہ نعیمیہ

زمرہ:1959ء کی پیدائشیں
زمرہ:بھارت کے سنی علما
زمرہ:ہندوستانی صوفیا
زمرہ:بھارتی مسلم شخصیات
زمرہ:بہرائچ کی شخصیات
زمرہ:سنی صوفیاء
زمرہ:نقشبندی بزرگ